Keskustelu:Verovähennys

message: Jos ja kun tätä "toisen tyypin" verovähennystä vähennetään suoraan verosta eikä tuloista niin otetanko se pois valtiolta vai kunnalta? Tätä tietoa en löydä nyt mistään. --Höyhens (keskustelu) 11. toukokuuta 2012 kello 10.48 (EEST)
replies: text: Tuloverolaissa seisoo: Kotitalousvähennys vähennetään ensisijaisesti valtion tuloverosta. Vähennys tehdään ansiotuloista ja pääomatuloista suoritettavista veroista verojen määrien suhteessa. Ansiotuloista menevästä verosta vähennys tehdään muiden vähennysten jälkeen ennen alijäämähyvitystä. Siltä osin kuin vähennys ylittää valtion tuloveron määrän, se tehdään kunnallisverosta, sairausvakuutuksen sairaanhoitomaksusta ja kirkollisverosta näiden verojen suhteessa. Näitä "toisen tyyppisiä" vähennyksiä ei tule ainakaan yhtäkkiä mieleen muita kuin tämä kotitalousvähennys - ja siinäkin on virkamiestason huhun mukaan kyse siitä, että lainsäätäjältä lipsahti väärä sanamuoto lakiin (vähennys verosta kun piti olla verotettavasta tulosta). --Vesa Linja-aho (keskustelu) 24. toukokuuta 2012 kello 13.57 (EEST)

message: Minä kirjoitin ko. tiedot. Mikä niissä on ristiriitaista? 
Sitä paitsi lähteistettyä tekstiä ei voi poistella ilman keskustelua. Se oli lähteistettyä tekstiä. Minä voisin palauttaa tekstit, mutta käydäänpä ensin keskustelua. --Pasixxxx (keskustelu) 14. marraskuuta 2013 kello 20.02 (EET)
replies: text: Kiitos kysymyksestä. Tiedot ilmeisesti perustuivat vain ansiotuloverotukseen.

text: * "Verovähennys tarkoittaa rahamäärää, jolla verottaja vähentää maksettavaa veroa." Ensimmäinen virke oli väärin. Artikkeli totesi itsekin jatkossa, että verovähennyksiä on kahta tyyppiä eikä vain tätä "kakkostyyppiä".

text: * "Veroilmoituksessa tai veroehdotuksessa ilmoitettu määrä ei tule täysimääräisenä veronmaksajan hyödyksi, vaan hyöty on yleensä suuruudeltaan esimerkiksi kymmenien prosenttien luokkaa." Mikä on lähde? Virke on harhaanjohtava. Vähennys otetaan verotuksessa huomioon täysimääräisenä. Lauseen kirjoittaja on ilmeisesti tarkoittanut, että esim. 100 euron verovähennys "yleensä" laskee veroa joitakin kymmeniä euroja. Mitä veroa tarkoitetaan? Vaikutus on täysin tapauskohtainen. Vaikutus riippuu marginaaliveroasteesta. Se voi olla muutama prosentti tai vaikka 50 %, tai jopa nolla. Jos halutaan (sinänsä hyödyllisesti) kertoa, että 100 euron vähennys pienentää veroa vain alle 100 euroa, kannattaisi asia kuitenkin määritellä paljon tarkemmin ja ottaa luvut jostain arvovaltaisesta lähteestä. "Ansiotulojen verotuksessa verovähennyksen vaikutus riippuu marginaaliveroprosentista, joka on tavallisesti 0-x % (lähde)", "yritysverotuksessa verovähennys vähentää yhteisöveroa 20 % vuonna 2014" jne. Alhaisimpia lienee yksityishenkilön yleisradiovero, johon vähennys vaikuttaa joko 0 % tai 0,68 %.

text: * "Veronmaksaja hyötyy verovähennyksistä esimerkiksi tulevaisuudessa maksettavien verotettavien tulojen veroprosentin pienenemisenä tai veronpalautuksen kasvaneena määränä." Epätäsmällistä. Vaikuttaako esim. vuoden 2012 verovähennys vuonna 2013 saatuihin tuloihin vai mitä tarkoitetaan? Montako vuotta vaikutus näkyy? Veronmaksaja hyötyy verovähennyksistä ensisijaisesti siten, että sen vuoden vero pienenee. Tämä näkyy alempana veroprosenttina, alempana veron määränä, kasvaneena veronpalautuksena, pienentyneenä jälkiverona, pienentyneenä ennakkoverona... tapauskohtaisesti. Koska verotus tehdään vuosittain, verovähennys vaikuttaa vuoden kerrallaan, mutta toki jos halutaan kertoa, ettei rahoja saakaan käteen heti, niin sitten pitäisi varmaankin hiukan esitellä ennakonkantoa ja veronpalautusjärjestelmää.

text: * "Verovähennyksien laskemiseksi rakennetut säännöt hyödyttävät enemmän pienituloisia." Lause oli ristiriidassa seuraavan kappaleen kanssa:

text: * "Verovähennyksiä on kahta tyyppiä: verotuksen perusteena olevien ansiotulojen määrää vähentäviä verovähennyksiä ja veron määrää vähentäviä verovähennyksiä. Ensin mainittu hyödyttää enemmän isomman veroprosentin omaavia veronmaksajia ja jälkimmäinen hyödyttää yhtä paljon riippumatta veroprosentista - edellyttäen, ettei verovähennys ylitä maksetun veron määrää."

text: Tässäkin asia on todellisuudessa tapauskohtainen. Jos halutaan väittää jotain hyötyjistä, kannattaa täsmentää, mistä verosta ja vähennyksestä on kyse. Esimerkiksi luovutustappioiden vähennysoikeus hyödyttää eniten niitä, joilla on suuret luovutusvoitot, mutta ei lainkaan niitä, joilla ei koskaan ole mitään luovutusvoittoja. Kunnallisverotuksen perusvähennys hyödyttää pienituloisia (ja suurituloisia ei ollenkaan). Yhteisöveron vähennykset hyödyttävät tasapuolisesti kaikkia voitollisia yhteisöjä.

text: Voisi noita lähteitäkin jo päivittää, näkyvät olevan 2004 ja 2005. Vanha sanomalehtijuttu tuskin on arvovaltaisin lähde tässä asiassa. --Wähäwiisas (keskustelu) 15. marraskuuta 2013 kello 10.07 (EET)
replies: text: :* "Mikä on lähde? Virke on harhaanjohtava. Vähennys otetaan verotuksessa huomioon täysimääräisenä" Lähde oli se veroilmoituksen opas, se mikä tuli aikoinaan postissa veroilmoituksen kanssa. No jos työmatkavähennystä varten pitää kirjoittaa kaikki kulut --ei siis poisteta kuluista sitä omavastuuta kun kirjoitetaan lukemaa veroilmoitukseen-- niin eihän työmatkakulujen lukemaa oteta täysimääräisenä. Minä kirjoitin Verovähennys-artikkelia tänne tietosanakirjaan sellaisena yleiskatsauksena verovähennyksiin, tottakai yksityiskohdat voivat olla pielessä.

text: :* Hienoa että tänne kirjoittaa myös asiantuntijat, kiitos Sinulle --Pasixxxx (keskustelu) 20. marraskuuta 2013 kello 20.17 (EET)
replies: text: :: Olet oikeassa. Vastaava omavastuuosuus on jossakin muussakin vähennyksessä. Artikkelissa on tästä maininta "Verovähennyksien laskentasäännöt perustuvat esimerkiksi omavastuuosuuteen..." mutta ei tarkempaa tietoa. Tässä verovähennys=matkakulut-600. Yleisemminkin verovähennys otetaan täysimääräisesti huomioon, mutta kaikkia kuluja ei. Eli kulu ja vastaava verovähennys eivät aina ole yhtäsuuria tai kulua ei ehkä saa vähentää ollenkaan. --Wähäwiisas (keskustelu) 22. marraskuuta 2013 kello 12.02 (EET)
thread_title:  Mikä oli ristiriitaista? 

message: "Verovähennyksillä tarkoitetaan ensi sijassa veron määrää pienentäviä verovähennyksiä. Tämä hyödyttää yhtä paljon veroprosentista riippumatta, kunhan verovähennys ei ole suurempi kuin vähennettävä vero. Vähennykset verotuksessa ovat niitä menoja, jotka vähennetään verotettavasta tulosta. Näin saadan nettotulo." Tämän mukaan verovähennys on poikkeus, vähennys verotuksessa pääsääntö, joten artikkelin nimi on väärä. --Höyhens (keskustelu) 28. tammikuuta 2016 kello 09.45 (EET)
replies: text: Ennen kuin tekee yhtään mitään johtopäätöksiä Wikipedian artikkelitekstin perusteella, pitäisi ensin katsoa onko kyseiselle tekstille merkitty mitään lähteitä. No ei ole.

text: En tiedä, mistä ja kuka on keksinyt artikkeliin väitteen, että verovähennys tarkoittaisi "ensi sijassa" suoraan verosta tehtävää vähennystä, mutta ainakaan Kielitoimiston sanakirjasta ei sille löydy tukea: "verovähennys määräperustein verosta t. veronalaisesta tulosta t. varallisuudesta ennen veron määräämistä vähennettäviä summia". Myös verottaja itse käyttää rutiininomaisesti mm. sanaa verovähennyskelpoinen luovutustappioista yms., joissa siis vähennetään veronalaista tuloa. --Jmk (keskustelu) 28. tammikuuta 2016 kello 09.53 (EET)

text: Artikkelissa on muutakin vapaamuotoista sävellystä. "Verovähennykset lasketaan tuloverolakien mukaisten sääntöjen perusteella"? Unohtuiko mahdollisesti kaikki lukuisat muut verot, joissa myös lasketaan vähennyksiä? Perintö- ja lahjaverolaki? Arvonlisäverolaki? Valmisteverolaki? Hellurei, tämä on Wikipedia. --Jmk (keskustelu) 28. tammikuuta 2016 kello 09.57 (EET)
replies: text: :Hyvä, sain tukea näkemykselleni. Olen jo kuvitellut pudonneeni kärryltä silloin kun kotitalousvähennys ruvettiin laskemaan suoraa verosta (jolloin se ei hyödytä pienituloisia joilta ei muutenkaan mene veroa) ja ajatellut että kaikki verovähennykset tehdään tosiaan verosta eikä tulosta (tai varsinkaan omaisuudesta). puhumattakaan näistä haitta- ja muista tasaveroista. Kiitos ja hellurei. --Höyhens (keskustelu) 2. helmikuuta 2016 kello 21.37 (EET)
thread_title:  Artikkelin nimi 

message: Esimerkiksi taulukko aiheesta olisi mainio. Tällä hetkellä artikkeli ei kerro ovatko verovähennykset vuositasolla esimerkiksi 9 vaiko 15 miljardia. --Hartz (keskustelu) 25. lokakuuta 2018 kello 11.32 (EEST)
thread_title:  Artikkeli kaipaa arvioita verovähennysten suuruudesta